**O VARĂ FIERBINTE ȘI CE VA URMA**

 Prin harul Domnului Isus vara anului 2017 a fost al doilea an consecutiv când am organizat o TABĂRĂ FIXĂ DE 5 ZILE și TABERE DE ZI ÎN JUDEȚUL VASLUI.

 TABĂRA FIXĂ s-a tinut în complexul Poiana Căprioarei (fostă tabă școlară) care este situat la aproximativ 25 km de localitatea Vaslui. Au participat 60 de copii și învățătorii lor. Printre taberiști au fost copii din familii de nepocăiți cu scop de evanghelizare, copii din familii nevoiașe și copii din familii de pocăiți.

 TABERELE DE ZI au fost ținute în următoarele 16 localități: Bîrlad, Gârdești, Lingurari, Cristești, Siliștea, Hreasca, Tutova, Morăreni, Ibănești, Murgeni, Băcești, Negrești, Dodești, Stâncășeni, Rădeni, Băltățeni. În aceste localități aproape toți copii din sat au venit zilnic (3-5 zile) la biserică pentru programul religios, apoi le-am dat senviciuri, dulciuri și apă, și apoi a urmat un program de jocuri. Aceste tabere de zi din județul Vaslui au adunat aprpximativ 1.040 de copii.

 Din vara anului 2017, cu ajutorul lui Dumnezeu și sub călăuzirea Duhului Sfânt, ne-am implicat și în județul Teleorman. Aici am organizat TABERE DE ZI pentru copiii din următoarele 6 localități: Siliștea Gumești, Baldovinești, Pietroșani, Alexandria, Năsturelu și Zimnicea. Am urmat aceeași strategie de lucru ca și în județul Vaslui. În total au participat aproximativ 300 de copii

 În Tabăra Speranței Bogodinț am fost implicați doar într-o tabără fixă (5 zile) de adolescenți. Au participat aproximativ 50 de adolescenți.

 Aceste slujiri le-am organizat cu ajutorul lui Dumnezeu și a donatorilor ca dumneavoastră (copii, învățători și adulți). De asemenea am fost ajutați de învățători voluntari din Romania (județele Caraș-Severin, Cluj, Suceava și grupul MGM), Irlanda, Italia și Grecia.

 Mulțumim lui Dumnezeu și tuturor celor care ne-ați ajutat în rugăciune, donații, tricouri și sub alte forme ca să putem organiza aceste slujiri. În cadrul acestor tabere au fost slujiți în total aproximtiv 1.450 de copii și ceva adolescenți.

 **PROVOCAREA APARE PENTRU VARA LUI 2018 când cu ajutorul lui Dumnezeu și al vostru vrem ca să continuăm lucrarea în aceste locuri organizând slujiri ca cele descrise mai sus. În funcție de donațiile pe care le vom aduna poate ne vom extinde și în alte zone ale Romaniei.**

 **FIȚI ALĂTURI DE LUCRAREA DOMNULUI.**

**Mulțumim frumos.**

**Cu pace și binecuvântare**

**Sami Muică, rob al lui Hristos**